**ACORD**

**PENTRU PRESTĂRI SERVICII DE CONTRAPARTE PENTRU PZU ȘI PI**

**la**

Convenția de participare la piețele de energie administrate de Bursa Română de Mărfuri S.A. (Romanian Commodities Exchange S.A.),

Preambul

Având în vedere următoarele:

1. Participantul a încheiat Conventia de participare la piețele de energie administrate de Bursa Română de Mărfuri S.A. (Romanian Commodities Exchange S.A.), prin care și-a asumat obligația de a respecta, Condițiile speciale aplicabile pentru Piaţa pentru Ziua Următoare de energie electrică cu respectarea mecanismului de cuplare prin preț a piețelor („**PZU**”) și/sau Piața Intrazilnică de energie electrică cu respectarea mecanismului de cuplare prin preț a piețelor („**PI**”), și obligația de a respecta Procedura Pieței Intrazilnice de energie electrică cu respectarea mecanismului de cuplare prin preț a piețelor (PI) și/sau Procedura Pieţei pentru Ziua Următoare de energie electrică cu respectarea mecanismului de cuplare prin preț a piețelor, precum și Procedura de Clearing a BRM în calitate de Contraparte pe piețele PZU, respectiv PI cuplate („**Procedurile**”);
2. Pentru a îndeplini rolul de Contraparte, conform Procedurilor, BRM permite tranzacționarea și realizează decontarea tranzacțiilor în baza fondurilor bănești și/sau garanțiilor puse la dispoziție de Participant conform Procedurii de Clearing;

Părțile agreează astfel:

1. **Obiectul Acordului**
2. BRM își asumă rolul de Contraparte conform Procedurilor pentru tranzacțiile realizate pe PZU și PI, în limita garanțiilor și fondurilor bănești constituite de Participant conform Procedurii de Clearing.
3. Termenii redactați cu majusculă în prezentul Acord sunt au înțelesul definit în Proceduri.
4. Prezentul Acord se completează cu prevederile Procedurilor și cu cele ale Condițiilor speciale aplicabile pentru Piaţa pentru Ziua Următoare de energie electrică cu respectarea mecanismului de cuplare prin preț a piețelor și Piața Intrazilnică de energie electrică cu respectarea mecanismului de cuplare prin preț a piețelor.
5. Decontarea tranzacțiilor pe PZU și PI se face de către BRM, în calitate de contraparte. Orice fel de obligații legate de regimul vamal sau fiscal al energiei electrice vor cădea exclusiv în sarcina Participantului și nu vor fi achitate prin mecanismul de compensare prevăzut în prezentul Acord, iar BRM nu va avea nicio răspundere sau obligație în acest sens. Participanții vor informa BRM în măsura în care există proceduri vamale necesare pentru livrarea energiei electrice pe care intenționează să le tranzacționeze, înainte de încheierea Zilei D-1.
6. Participantul care nu își îndeplinește obligațiile ce îi incumbă ca participant pe PZU și PI (inclusiv cele aferente unei sesiuni de tranzacționare) rămâne pe deplin răspunzător pentru orice prejudiciu creat, urmând a garanta și despăgubi integral BRM pentru orice pretenții ale oricăror terți.
7. **Plata obligațiilor financiare aferente tranzacțiilor**
8. Participantul va încheia un Mandat de debitare directă în beneficiul BRM care reprezintă baza în care banca Participantului, în calitate de Instituție plătitoare, va debita contul curent al Participantului cu suma prevăzută în fiecare Instrucțiune de debitare directă emisă de BRM și care va fi pus la dispoziția Băncii de cont central la cererea acesteia.
9. Debitarea directă se va realiza pentru sumele datorate ca preț al tranzacțiilor. Contractul privind debitarea directă (CDD) și Mandatul de debitare directă vor permite și consultarea soldului contului curent al Participantului deschis la Banca cont central sau la o Instituție plătitoare care deține un acord de debit direct cu Banca cont central și comunicarea acestui sold către BRM, în orice moment.
10. Comisioanele bancare aferente plăților de decontare incluse în fluxul de debitare directă pe Piața produselor standardizate pe termen scurt revin în sarcina Participantului. Facturarea acestor comisioane se va efectua lunar de către BRM, în baza informațiilor furnizate de către Banca de Cont Central. Anexat la factura se va explicita modul de calcul /percepere a comisioanelor.
11. **Garantarea plății tranzacțiilor**
12. În scopul garantării plății tranzacțiilor, Participantul va furniza garanțiile solicitate conform Procedurii de Clearing a BRM în calitate de Contraparte pe piețele PZU, respectiv PI cuplate.
13. Participantul este de drept în întârziere pentru toate obligațiile de plată conform prezentului Acord. În cazul eșecului debitării directe, executarea garanțiilor se va după înștiințarea prealabilă a Participantului de către BRM și fără nicio altă formalitate, cu excepția celor prevăzute expres în prezentul Acord.
14. **Decontare și facturare**
15. BRM va pune la dispoziția fiecărui Participant care a înregistrat tranzacții de vânzare sau de cumpărare o Notă Zilnică de Decontare, ce va conține infomațiile prevăzute în Procedura de Clearing a BRM în calitate de Contraparte pe piețele PZU, respectiv PI cuplate.
16. Valoarea Instrucțiunilor de debitare directă și a ordinelor de plată emise de BRM se va calcula pe baza Notelor Zilnică de Decontare.
17. BRM va emite și transmite lunar facturi către Participant, pe baza Notelor Zilnice de Decontare, respectiv aferente cantităților de energie electrică cumpărate de Participant la preț pozitiv, mai mare sau egal cu 0 (zero), respectiv pentru serviciile aferente cantităților de energie electrică vândute de Participant la preț negativ.
18. Facturile vor fi emise de BRM cu data ultimei zile a lunii de livrare și vor fi comunicate electronic Participantului, în primele 5 zile lucrătoare ale lunii următoare. Facturile vor conține situația centralizată a tranzacțiilor efectuate de Participant în luna de livrare (cantitativ și valoric), obligațiile de plată și drepturile de încasare ale BRM, tarife și comisioanele aplicabile, contravaloarea TVA conform prevederilor legislației fiscale aplicabile la data facturării, valoarea totală, precum și orice alte mențiuni obligatorii potrivit legii.
19. La rândul său, Participantul va emite lunar factura aferentă cantităților de energie electrică vândute la preț pozitiv, mai mare sau egal cu 0 (zero), respectiv pentru serviciile aferente cantităților de energie electrică cumpărate la preț negativ. Facturile vor fi emise de Participant cu data ultimei zile a lunii de livrare și vor fi comunicate electronic sau prin fax către BRM, în primele 5 zile lucrătoare ale lunii următoare.
20. **Drepturile și obligațiile BRM**
21. BRM își asumă integral răspunderea de a se asigura că Mandatul de debitare directă este valid și valabil și constituie o autorizare corespunzătoare pentru banca Participantului pentru debitarea contului curent al Participantului.
22. BRM își asumă răspunderea deplină pentru exactitatea tuturor Instrucțiunilor de debitare directă transmise Băncii de cont curent.
23. BRM se obligă să respecte întocmai și în orice moment reglementările legale în vigoare aplicabile Instrucțiunilor de debitare directă.